2009-es Junior Eurovíziós Dalfesztivál
A 2009-es Junior Eurovíziós Dalfesztivál volt a hetedik Junior Eurovíziós Dalfesztivál, amit Ukrajna fővárosában, Kijevben rendeztek meg, ahol a holland Ralf Mackenbach nyert 121 ponttal, a "Click Clack" című dalával. A versenyre 2009. november 21-én került sor. Az Eurovíziós Dalfesztivállal ellentétben itt nem az előző évi győztes rendez, hanem pályázni kell a rendezés jogára. A 2008-as Junior Eurovíziós Dalfesztivál a grúz Bzikebi együttes győzelmével zárult, akik a "Bzz…" című dalukat adták elő Limassolban.